KEiiNO

KEiiNO on vuonna 2018 perustettu norjalainen superyhtye, jonka muodostavat norjalaiset laulajat Tom Hugo ja Alexandra Rotan sekä saamelainen joikaaja Fred Buljo. Yhtye edusti Norjaa vuoden 2019 Eurovision laulukilpailussa kappaleella "Spirit in the Sky".

Yhtye perustettiin vuoden 2018 loppupuolella Norjan vuoden 2019 euroviisukarsintaa Melodi Grand Prix 2019 -kilpailua varten. Yhtye osallistui kilpailuun kappaleellaan "Spirit in the Sky". Kappale on saanut insipiraationsa historiallisista kamppailuista tasa-arvon puolesta riippumatta siitä, mikä oma sukupuoli tai seksuaalinen suuntautuminen on. 2. maaliskuuta 2019 KEiiNO voitti Melodi Grand Prix 2019 -kilpailun ja edusti Norjaa vuoden 2019 Euroviisuissa Tel Avivissa, Israelissa. KEiiNO sai Euroviisuissa eniten yleisöääniä, mutta sijoittui lopulta sijalle 6 asiantuntijaraadeilta saatujen heikkojen pisteiden vuoksi.

Yhtye osallistui Melodi Grand Prix'iin uudestaan vuonna 2021 kappaleella Monument. Kappale sijoittui karsinnassa toiseksi, mutta voitti myöhemmin kansainvälisen euroviisufanikerho OGAE Internationalin järjestämän Second Chance Contestin, joka käytiin eri maiden vuoden 2021 kasinnoissa karsiutuneiden kappaleiden välillä.

Jäsenet 
 Tom Hugo – laulaja, lauluntekijä
 Alexandra Rotan – laulaja
 Fred Buljo – joikaaja

Diskografia

Singlet 
 «Spirit in the Sky» (2019)
 «Shallow (cover-versio)» (2019)
 «Praying» (2019)
 «Vill Ha Dig» (2019)
 «Dancing in the Smoke» (2019)
«Colours» (2020)
 «Black Leather» (2020)
«Would I Lie» (2020)
«I Wanna Dance with Somebody (Who Loves Me)» (2020)
«Transarctic Lover» (2020)
«A Winter's Night» (2020)
«Monument» (2021)

Albumit

 «OKTA» (2020)

Lähteet 

Norjalaiset yhtyeet
Norjan euroviisuedustajat
Vuoden 2019 euroviisuedustajat